Livet er herlig (1979)

Livet er herlig (originaltittel: Жизнь прекрасна) er en sovjetisk-italiensk film fra 1979, regissert av Grigorij Tsjukhraj.

Handling 
Historen finner sted i en ikke-navngitt nasjon, kontrollert av en militærjunta som med vold forsøker å undertrykke enhver fri tanke. Antonio Murillo er en tidligere militær-pilot som tidligere ble avskjediget fra hæren. Nå kjører han drosje, og blir med jevne mellomrom vitne til myndighetenes despoti og overgrep mot befolkningen. Kjæresten hans Mary, en servitør, er medlem av en hemmelig bevegelse som forsøker å slåss mot diktaturet. Antonio, til tross for all hans motvilje mot juntaen, er overhodet ikke interessert i politikk. Drømmen hans er å spare opp nok penger, og bli pilot igjen - og helst eie hans eget privatfly.

Men en gang kjører Antonio en mann i drosjen sin, som viser seg å være medlem av en motstandsbevegelse som er negativ til den gjeldende makten i landet. Dette fører til at Antonio også havner i myndighetenes søkelys. Det ender med at Antonio havner i fengsel, hvor han blir utsatt for tortur. Men på grunn av hans oppfinnsomhet og mekaniske ferdigheter klarer han å organisere en flukt fra fengselet. Sammen med Maria klarer Antonio å komme seg unna politiet, og planlegger deretter å bruke et kapret fly for å forlate hjemlandet deres.

Skuespillere 
 Giancarlo Giannini som Antonio Murillo
 Ornella Muti som Maria
 Stefano Madia som Paco
 Enzo Fiermonte som Marias onkel.
 Regimantas Adomaitis som etterforsker Perez.
 Otar Koberidze som Alvarado.
 Juozas Budraitis som Gomes.
 Yevgeni Lebedev som Rostao.
 Stanislav Chekan som en fange.
 Igor Yasulovich som en fange.
 Mikhail Remizov som Osario.

Referanser

Eksterne lenker 

Sovjetiske filmer
Filmer fra 1979